
                   Δημοκρίτειο Πανεπιστήμιο Θράκης – Πυροσβεστική Ακαδημία


Διαδικασία υποβολής αιτήσεων ορκωμοσίας 
 
Η Γραμματεία του ΔΔΠΜΣ «Ανάλυση και Διαχείριση Ανθρωπογενών και Φυσικών Καταστροφών»  ενημερώνει τους/τις φοιτητές/τριες του ΔΔΠΜΣ που ολοκλήρωσαν τις υποχρεώσεις του Προγράμματος Σπουδών τους, ότι η τελετή ορκωμοσίας θα λάβει χώρα το  Σάββατο 7 Δεκεμβρίου 2024 ώρα 12:00 π.μ., στο Αμφιθέατρο του ΕΘΝΙΚΟΥ ΚΕΝΤΡΟΥ ΑΜΕΣΗΣ ΒΟΗΘΕΙΑΣ (ΕΚΑΒ) στην Αθήνα (Διεύθυνση: Tέρμα Οδού Υγείας – Αθήνα – Τ.Κ. 115 27).  

Η Αίτηση Ορκωμοσίας γίνεται ΑΠΟΚΛΕΙΣΤΙΚΑ από το περιβάλλον https://students.duth.gr/ στο οποίο έχετε πρόσβαση μέσω του ιδρυματικού σας λογαριασμού.  
Καλούνται οι φοιτητές/τριες που προτίθενται να ορκιστούν, να καταθέσουν ηλεκτρονική αίτηση μέσω του περιβάλλοντος ηλεκτρονικής γραμματείας 
(students.duth.gr) από τις 12 έως και τις 20 Νοεμβρίου 2024 ακολουθώντας τα παρακάτω βήματα: 
 
Βήμα 1 
Από την επιλογή Αιτήσεις επιλέγουμε την Αίτηση για ορκωμοσία 
Επιλέγουμε ότι θα παρευρεθούμε στην Ορκωμοσία και ότι πληρούμε τις προϋποθέσεις λήψης πτυχίου και πατάμε Αίτηση Ορκωμοσίας 
 
Βήμα 2 
Ελέγχουμε τα έγγραφα που απαιτούνται για να υποβάλλουμε την Αίτηση Ορκωμοσίας και για τα οποία μας ενημερώνει το πληροφοριακό σύστημα και προχωράμε σε κατάθεση εγγράφων πατώντας Μεταφόρτωση / Επόμενο.   
 
Ανεβάζουμε τα παρακάτω δικαιολογητικά: 
1. Αίτηση Ορκωμοσίας (βλέπε συνημμένο αρχείο .doc) 
2. Αντίγραφο δύο όψεων του Aστυνομικού Δελτίου Ταυτότητας σε μορφή αρχείου .pdf 

Η ακαδημαϊκή ταυτότητα επιστρέφεται στη Γραμματεία του Τμήματος (με τη σχετική επισήμανση στο φάκελο για επιστροφή ακαδημαϊκής ταυτότητας) στη διεύθυνση:  

Δημοκρίτειο Πανεπιστήμιο Θράκης
Τμήμα Δασολογίας και Φυσικού Περιβάλλοντος
ΔΔΠΜΣ «ΑΝΑΛΥΣΗ ΚΑΙ ΔΙΑΧΕΙΡΙΣΗ ΑΝΘΡΩΠΟΓΕΝΩΝ ΚΑΙ ΦΥΣΙΚΩΝ ΚΑΤΑΣΤΡΟΦΩΝ»
1ο χλμ. Δράμας – Μικροχωρίου
66100 Δράμα
 
3. Σε περίπτωση που έχετε απωλέσει την ακαδημαϊκή μας ταυτότητα ή δεν την έχετε εκδώσει ποτέ,  θα  καταθέσετε Υπεύθυνη Δήλωση για την απώλεια ή μη χορήγηση της ακαδημαϊκής ταυτότητας. 
Για τη διευκόλυνσή σας η υπεύθυνη δήλωση μπορεί να εκδοθεί και ηλεκτρονικά μέσω της εφαρμογής www.gov.gr ειδικότερα από τον σύνδεσμο: https://www.gov.gr/ipiresies/polites-kaikathemerinoteta/psephiaka-eggrapha-gov-gr/ekdose-upeuthunes-deloses 
Επιλέγουμε την έκδοση υπεύθυνης δήλωσης με ελεύθερο κείμενο 

 
Βήμα 3 
Αφού μεταφορτώσουμε όλα τα ζητούμενα δικαιολογητικά επιλέγουμε την Ολοκλήρωση Αίτησης για να υποβάλουμε οριστικά το αίτημά μας και επιβεβαιώνουμε την ολοκλήρωση μια ακόμη φορά όταν μας ζητηθεί.  
 
 
Βήμα 4 
Η αίτησή μας έχει υποβληθεί στη Γραμματεία του ΔΔΠΜΣ και μπορούμε να το επιβεβαιώσουμε επιλέγοντας Εξυπηρέτηση>Αιτήσεις , όπου θα φανεί και το νέο μας αίτημα.  
 
 
Διαδικασία Ελέγχου Αιτήσεων 
Η Γραμματεία του Τμήματος αφότου παραλάβει την αίτηση με τα δικαιολογητικά και διαπιστώσει την ορθότητά τους και θα εγκρίνει τις Αιτήσεις Ορκωμοσίας. 
Σε περίπτωση που διαπιστωθεί κάποιο λάθος στα δικαιολογητικά, η αίτηση θα απορριφθεί και θα σταλεί email στο/στη φοιτητή/τρια προκειμένου να διορθώσει την αίτηση του/της. 
 
Απονομή ψηφιακών πιστοποιητικών ορκωμοσίας 
Από τη Γραμματεία του Τμήματος, μετά την τελετή ορκωμοσίας, θα χορηγούνται στους φοιτητές/τριες δωρεάν τα παρακάτω ψηφιακά πιστοποιητικά. Τα πιστοποιητικά θα αναρτηθούν στο περιβάλλον ηλεκτρονικής Γραμματείας students.duth.gr απ’ όπου και οι φοιτητές θα πρέπει να τα κατεβάσουν και να τα αποθηκεύσουν στον ΗΥ τους για κάθε επιθυμητή χρήση.  
1. Ένα (1) αντίγραφο πτυχίου 
2. Ένα (1) Πιστοποιητικό αναλυτικής βαθμολογίας 
3. Ένα (1) Παράρτημα διπλώματος στην ελληνική και αγγλική γλώσσα. 

